Na temelju članka 30. stavka 7. Zakona o održivom gospodarenju otpadom („Narodne novine“ 94/13 i 73/17), članka 4. Uredbe o gospodarenju komunalnim otpadom („Narodne novine“ 50/17) i članka 34. Statuta Općine Dragalić („Službeni glasnik“ br. 3/17-pročišćeni tekst i 7/17), Općinsko vijeće Općine Dragalić na 5. sjednici održanoj 31.1.2018. donijelo je

# ODLUKU

**o načinu pružanja javne usluge prikupljanja miješanog komunalnog otpada i biorazgradivog komunalnog otpada na području općine Dragalić**

1. **Uvodne odredbe**

Članak 1.

Ovom Odlukom utvrđuju se kriterij obračuna količine otpada i način pružanja javne usluge prikupljanja miješanog komunalnog otpada i biorazgradivog komunalnog otpada te povezane usluge odvojenog prikupljanja otpadnog papira, metala, stakla, plastike, tekstila, problematičnog otpada i krupnog (glomaznog) otpada na području općine Dragalić.

Članak 2.

Komunalni otpad je otpad nastao u kućanstvu i otpad koji je po prirodi i sastavu sličan otpadu iz kućanstva, osim proizvodnog otpada i otpada iz poljoprivrede i šumarstva.

Miješani komunalni otpad je otpad iz kućanstava i otpad iz trgovina, industrije i iz ustanova koji je po svojstvima i sastavu sličan otpadu iz kućanstava, iz kojeg posebnim postupkom nisu izdvojeni pojedini materijali (papir, staklo i dr.) a u Katalogu otpada označen je ključnim brojem 20 03 01.

Biorazgradivi komunalni otpad je otpad nastao u kućanstvu i otpad koji je po prirodi i sastavu sličan otpadu iz kućanstva, osim proizvodnog otpada i otpada iz poljoprivrede i šumarstva, a koji u svom sastavu sadrži biološki razgradiv otpad. Biorazgradivi komunalni otpad u okviru javne usluge je bio otpad i otpadni papir i karton.

Reciklabilni komunalni otpad čine otpadna plastika, otpadni metal i otpadno staklo, a kad je to prikladno i druge vrste otpada koje su namijenjene recikliranju (npr. otpadni tekstil, otpadno drvo i sl.).

Krupni (glomazni) komunalni otpad je predmet ili tvar koju je zbog zapremine i/ili mase neprikladno prikupljati u sklopu usluge prikupljanja miješanog komunalnog otpada.

Problematični otpad je opasni otpad iz podgrupe 20 01 Kataloga otpada koji uobičajeno nastaje u kućanstvu te opasni otpad koji je po svojstvima, sastavu i količini usporediv s opasnim otpadom koji uobičajeno nastaje u kućanstvu pri čemu se problematičnim otpadom smatra sve dok se nalazi kod proizvođača tog otpada.

Članak 3.

Prikupljanje miješanog komunalnog otpada i biorazgradivog komunalnog otpada te odvojeno prikupljanje otpadnog papira, metala, stakla, plastike, tekstila, problematičnog otpada i krupnog (glomaznog) otpada (u daljnjem tekstu: Usluga) podrazumijeva prikupljanje tog otpada na području pružanja usluge putem spremnika od pojedinih korisnika usluge i prijevoz tog otpada do ovlaštene osobe za obradu tog otpada.

Područje pružanja usluge je područje Općine Dragalić i obuhvaća sljedeća naselja: Dragalić, Mašić, Medari, Gorice, Poljane i Donji Bogićevci.

Korisnik usluge je vlasnik nekretnine odnosno posebnog dijela nekretnine koja se nalazi na području općine Dragalić i korisnik nekretnine odnosno posebnog dijela nekretnine kada je vlasnik nekretnine odnosno posebnog dijela nekretnine obvezu plaćanja ugovorom prenio na korisnika i o tome obavijestio davatelja usluge. U više stambenim zgradama više korisnika mogu na zahtjev, sukladno međusobnom sporazumu, zajednički nastupati prema davatelju usluge.

Davatelj javne uslugu prikupljanja miješanog komunalnog otpada i biorazgradivog komunalnog otpada je trgovačko društvo „Odlagalište“ d.o.o. Nova Gradiška, Gajeva 56 (u daljnjem tekstu:davatelj usluge).

# Način provedbe javne usluge i usluge povezane s javnom uslugom

Članak 4.

Javna usluga prikupljanja miješanog komunalnog otpada i biorazgradivog komunalnog otpada te usluge povezane s javnom uslugom pružaju se u okviru sustava sakupljanja komunalnog otpada u skladu sa

sljedećim standardima:

* + Svakom korisniku usluge osigurana je mogućnost odvojene predaje otpada na njegovom obračunskom mjestu (na adresi korisnika) i putem zelenih otoka u mjestu stanovanja, korištenje mobilnog reciklažnog dvorišta te odvoz glomaznog otpada sa adrese stanovanja korisnika.
  + Odvojena primopredaja miješanog komunalnog otpada i biorazgradivog komunalnog otpada obavlja se putem standardnih spremnika kod korisnika usluge, na način da se otpadni papir i karton prikuplja odvojeno od bio otpada.
  + Preporuča se i potiče korisnike da bio otpad iz biorazgradivog otpada kompostiraju u vlastitim dvorištima i vrtovima te tako smanje troškove prikupljanja i obrade bio otpada. Korisnik koji se odluči za kućno kompostiranje bio otpada mora osigurati komposter ili kompostište i provoditi postupak kompostiranja, te vlastito kompostiranje potvrditi Izjavom. Davatelj usluge ima pravo zatražiti od korisnika da mu pokaže komposter ili kućno kompostište da se uvjeri da ovaj u stvarnosti i kompostira bio otpad, te fotografirati isto za svoju arhivu.
  + Svakom korisniku omogućit će se sakupljanje reciklabilnog komunalnog otpada (papir, plastika, metalna ambalaža, staklena ambalaža, tekstil) putem zelenih otoka u mjestu stanovanja ili na obračunskom mjestu korisnika putem zajedničke posude volumena 120 litara ili PE vreća za korisni otpad.
  + Svakom korisniku omogućeno je sakupljanje glomaznog otpada na obračunskom mjestu korisnika jednom godišnje bez naknade i/ili u reciklažnom dvorištu
  + Svakom korisniku omogućeno je sakupljanje otpada određenog posebnim propisom koji uređuje gospodarenje otpadom u reciklažnom dvorištu odnosno mobilnom reciklažnom dvorištu.

Na zahtjev korisnika usluge pružaju se sljedeće usluge:

* + preuzimanje većih količina miješanog ili biorazgradivog komunalnog otpada od ugovorenih uz plaćanje troškova sakupljanja i obrade tih količina prema cjeniku davatelja usluge
  + preuzimanje većih količina glomaznog otpada od ugovorenih količina uz plaćanje prijevoza otpada do reciklažnog dvorišta prema cjeniku davatelja usluge.

Članak 5.

Davatelj usluge dužan je prikupljati i odvoziti komunalni otpad na području općine u skladu sa Zakonom o održivom gospodarenju otpadom (dalje u tekstu: Zakon), Uredbom gospodarenju komunalnim otpadom (dalje u tekstu: Uredba) i ovom Odlukom, a posebno:

1. osigurati korisniku usluge spremnik za primopredaju miješanog komunalnog otpada,
2. osigurati korisniku usluge spremnik za primopredaju bio otpada iz biorazgradivog komunalnog otpada u slučaju kad korisnik ne želi ili nema uvjeta da bio otpad kompostira u vlastitom dvorištu ili vrtu,
3. dostaviti korisniku usluge Obavijest o prikupljanju miješanog komunalnog otpada, biorazgradivog komunalnog otpada i reciklabilnog komunalnog otpada,
4. preuzeti sadržaj spremnika od korisnika usluge,
5. prikupljati miješani komunalni otpad na području općine Dragalić odvojeno na način da se ne miješa u istom vozilu sa otpadom iz neke druge jedinice lokalne samouprave u kojoj davatelj usluge obavlja istu djelatnost,
6. voditi evidenciju o preuzetoj količini otpada s područja općine Dragalić,
7. odgovarati za sigurnost, redovitost, i kvalitetu Usluge,
8. osigurati provjeru da otpad sadržan u spremniku prilikom primopredaje odgovara vrsti otpada čija se primopredaja obavlja. Ako djelatnici davatelja usluge prilikom prikupljanja otpada primijete da se u spremniku ili PE vreći za određenu vrstu komunalnog otpada nalazi otpad kojemu prema Zakonu, Uredbi i ovoj Odluci nije mjesto u tom spremniku već bi se trebao prikupiti na drugi način koji je davatelj usluge osigurao, davatelj usluge nema obvezu preuzeti sadržaj takvog spremnika. Davatelj usluge će sadržaj koji nije preuzeo preuzeti u sljedećem rasporedu odvoza, ali tek nakon što korisnik iz sadržaja spremnika izdvoji otpad kojemu nije mjesto u tom spremniku,
9. označiti spremnik oznakom,
10. voditi digitalnu evidenciju o preuzetom komunalnom otpadu u skladu s Uredbom,
11. gospodariti s odvojeno sakupljenim komunalnim otpadom, uključujući preuzimanje i prijevoz tog otpada, sukladno propisanom redu prvenstva gospodarenja otpadom i na način koji ne dovodi do miješanja odvojeno sakupljenog komunalnog otpada s drugom vrstom otpada ili s otpadom koji ima drugačija svojstva

Članak 6.

Korisnik usluge dužan je:

1. koristiti javnu uslugu i predati miješani komunalni otpad te bio otpad iz biorazgradivog komunalnog otpada ako ga ne kompostira, davatelju usluge na području na kojem se nalazi nekretnina korisnika usluge,
2. vratiti davatelju usluge potpisanu izjavu o načinu korištenja javne usluge,
3. preuzeti od davatelja usluge standardizirane spremnike za otpad, te iste spremnike u dane kad se vrši odvoz otpada izvesti na javnu površinu na način da ne ugrožavaju sigurnost u prometu,
4. omogućiti davatelju usluge pristup spremniku na mjestu primopredaje u slučaju kad mjesto primopredaje otpada nije na javnoj površini,
5. postupati s otpadom na obračunskom mjestu korisnika usluge na način kojim se ne dovodi u opasnost ljudsko zdravlje i ne dovodi do rasipanja otpada oko spremnika i ne uzrokuje pojava neugode drugoj osobi zbog mirisa otpada,
6. odgovarati za postupanje s otpadom i spremnikom na obračunskom mjestu korisnika usluge sukladno Zakonu, Uredbi i ovoj Odluci,
7. zajedno s ostalim korisnicima usluge na istom obračunskom mjestu odgovarati za obveze nastale zajedničkim korištenjem spremnika sukladno Zakonu, Uredbi i ovoj Odluci,
8. predavati biorazgradivi komunalni otpad, reciklabilni komunalni otpad, problematični otpad i glomazni otpad odvojeno od miješanog komunalnog otpada,
9. sav komunalni otpad prikupljati isključivo u odgovarajuće spremnike za otpad, na za to predviđena mjesta, sukladno vrsti otpada i namjeni spremnika, poštujući pritom pravila o odvojenom prikupljanju različite vrste komunalnog otpada te pravila sustava sakupljanja komunalnog otpada,
10. predavati problematični otpad u reciklažno dvorište ili mobilno reciklažno dvorište
11. predavati krupni (glomazni) otpad u reciklažno dvorište, te ako ima potrebu za time jednom godišnje bez naknade na lokaciji obračunskog mjesta korisnika usluge
12. plaćati davatelju usluge cijenu javne usluge, u skladu s važećim cjenikom.

# Način sakupljanja komunalnog otpada

Članak 7.

Miješani komunalni otpad prikuplja se u tipiziranim/standardiziranim spremnicima za miješani komunalni otpad:

* + za kućanstva u obiteljskim kućama volumena 120 litara, spremnik osigurava davatelj usluge,
  + za kućanstva u više stambenim zgradama volumena 120 litara, 240 litara, 1.100 litara i 5.000 litara, spremnike osigurava davatelj usluge,
  + za pravne osobe i fizičke osobe koje obavljaju neku djelatnost (obrtnici) volumena 80 litara, 120 litara, 240 litara, 1.100 litara i 5.000 litara, nabavu i trošak spremnika snosi korisnik usluge. Davatelj usluge mora korisniku omogućiti da kod njega kupi navedeni spremnik po tržišnoj cijeni. U slučaju da korisnik samostalno kupuje spremnik na tržištu, prije kupovine mora se sa davateljem usluge konzultirati o tipu, boji i potrebnim tehničkim karakteristikama spremnika i tek nakon njegove pisane suglasnosti da isti zadovoljava tražene tehničke i vizualne karakteristike može pristupiti nabavki spremnika. Ako korisnik sam nabavi spremnik bez pisane suglasnosti davatelja usluge, a spremnik ne udovoljava traženim tehničkim zahtjevima, davatelj usluge može odbiti uvesti nabavljeni spremnik u sustav odvoza otpada.

Iznimno, osim navedenih spremnika komunalni otpad se može sakupljati i odlagati u posebne standardizirane PE vreće zapremine 120 litara ukoliko korisnik nema mogućnosti smještaj standardiziranog spremnika u vlastitom prostoru. Nabavu standardizirane PE vrećice osigurava Davatelj usluge.

Bio otpad iz biorazgradivog komunalnog otpada - vlastito kompostiranje, korisnici kompostiraju

u vlastitim dvorištima ili vrtovima na točno određenim mjestima u ručno izrađenim ili tipskim kupovnim komposterima ili na hrpi u vrtovima. Komposter volumena po izboru, nabavlja ili sam izrađuje korisnik usluge. U slučaju vlastitog kompostiranja korisnik usluge, na zahtjev davatelja usluge, mora davatelju usluge ili komunalnom redaru omogućiti uvid u komposter i mjesto kompostiranja te njegovo fotografiranje i arhiviranje fotografije istoga za potrebe davatelja usluge.

Bio otpad iz biorazgradivog komunalnog otpada - redovan odvoz, prikuplja se u tipiziranim/standardiziranim spremnicima za komunalni otpad:

* + za kućanstva u obiteljskim kućama volumena 120 litara, spremnik osigurava davatelj usluge,
  + za kućanstva u više stambenim zgradama volumena 120 litara, 240 litara i 1.100 litara, spremnike osigurava davatelj usluge,
  + za pravne osobe i fizičke osobe koje obavljaju neku djelatnost (obrtnici) volumena 120 litara, 240 litara, 1.100 litara, nabavu i trošak spremnika snosi korisnik usluge. Davatelj usluge mora korisniku omogućiti da kod njega kupi navedeni spremnik po tržišnoj cijeni. U slučaju da korisnik samostalno kupuje spremnik na tržištu prije kupovine mora se sa davateljem usluge konzultirati o tipu, boji i potrebnim tehničkim karakteristikama spremnika i tek nakon njegove pisane suglasnosti da isti zadovoljava tražene tehničke i vizualne karakteristike može pristupiti nabavki spremnika. Ako korisnik sam nabavi spremnik bez prethodne konzultacije sa davateljem usluge, a spremnik ne udovoljava traženim tehničkim zahtjevima, davatelj usluge može odbiti uvesti nabavljeni spremnik u sustav odvoza otpada.

Stari papir, karton, tekstil, plastična, metalna i staklena ambalaža prikuplja se:

* + za kućanstva u obiteljskim kućama u tipiziranim/standardiziranim spremnicima na zelenim otocima ili spremnicima volumena 120 litara kod korisnika usluge koje osigurava Općina Dragalić ili u PE vrećama za korisni otpad sa logom davatelja usluge koje osigurava davatelj usluge,
  + za kućanstva u više stambenim zgradama u tipiziranim/standardiziranim spremnicima volumena 120 litara, 240 litara i 1.100 litara koje osigurava Općina Dragalić,
  + za pravne osobe i fizičke osobe koje obavljaju neku djelatnost (obrtnici) u tipiziranim/standardiziranim spremnicima volumena 120 litara, 240 litara, 1.100 litara koje osigurava korisnik usluge.

Problematični otpad prikuplja se u spremnicima za problematični otpad koji se nalaze u reciklažnom dvorištu i mobilnom reciklažnom dvorištu.

Glomazni otpad prikuplja se u reciklažnom dvorištu i jednom godišnje na lokaciji obračunskog mjesta korisnika usluge.

Članak 8.

Davatelj usluge dužan je:

* + spremnike za komunalni otpad označiti na način propisan Uredbom,
  + na spremnike za odlaganje miješanog komunalnog otpada ugraditi naljepnice sa barkodom ili čipove za elektroničko očitanje pražnjenja spremnika u roku određenom Uredbom.

Članak 9.

Korisnici usluge sakupljanja i odvoza komunalnog otpada kućanstva u obiteljskim kućama spremnike za odlaganje komunalnog otpada smještaju u svoje objekte ili druge prostore u svom vlasništvu.

Korisnici usluge sakupljanja i odvoza komunalnog otpada koji stanuju u više stambenim objektima spremnik za odlaganje komunalnog otpada mogu, na temelju rješenja koje izdaje Jedinstveni upravni odjel, smjestiti na javnoj površini.

Članak 10.

Sakupljeni i odloženi komunalni otpad mora se nalaziti u spremniku. Prilikom pražnjenja komunalnog otpada poklopac spremnika mora biti zatvoren.

Korisnici usluge dužni su sakupljeni komunalni otpad iz svojih prostorija pažljivo odlagati u spremnike za odlaganje komunalnog otpada tako da se isti ne rasipa i ne onečišćava okolni prostor.

Korisnici usluge dužni su zadužene i/ili vlastite spremnike za otpad prati i održavati u čistomstanju, a po potrebi dezinficirati i deratizirati.

Na zahtjev korisnika, spremnike veće od 1.000 litara oprati će davatelj usluge uz naplatu usluge pranja sukladno važećem cjeniku.

Članak 11.

Zabranjeno je odlaganje komunalnog otpada uz spremnike za odlaganje komunalnog otpada, u nestandardizirane spremnike, kutije ili drugu ambalažu.

Zabranjeno je oštećivati spremnike za odlaganje komunalnog otpada, ljepljenje vlastitih naljepnica, pisanje raznih oznaka, ulijevati u spremnik tekućine, bacati žeravicu ili vruć pepeo, bacati ostatke životinja, građevinski materijal, sanitarnu keramiku, glomazni otpad, opasni otpad i ostali iskoristivi otpad sukladno zakonu.

Zabranjeno je onemogućavati pristup vozilu za odvoz otpada.

Članak 12.

Davatelj usluge ne odgovora za nestanak spremnika za odlaganje komunalnog otpada koji je zadužio korisnik usluge.

U slučaju otuđenja ili oštećenja spremnika od strane korisnika usluge, trošak nabave novog spremnika snosit će korisnik usluge.

U slučaju da je dokazano da je oštećenje spremnika za odlaganje komunalnog otpada uzrokovao radnik davatelja komunalne usluge, trošak nabave novog snosit će davatelj usluge.

Članak 13.

Radnici davatelja usluge dužni su pažljivo rukovati spremnicima za odlaganje komunalnog otpada, tako da se isti ne oštećuju, a odloženi komunalni otpada ne rasipa i onečišćava okolinu.

Svako onečišćenje i oštećenje prouzrokovano odvozom otpada radnici davatelja usluge dužni su odmah otkloniti.

Nakon pražnjenja spremnika za odlaganje komunalnog otpada radnici davatelja komunalne usluge dužni su vratiti spremnik na mjesto na kojem je bilo odložen.

Komunalni otpad zatečen rasut oko spremnika prije pražnjenja i odvoza otpada, dužni su očistiti korisnici usluge.

Članak 14.

Davatelj usluge preuzima sadržaj spremnika od korisnika usluge:

* + miješani komunalni otpad najmanje jednom u dva tjedna;
  + biorazgradivi komunalni otpad najmanje jednom tjedno;
  + korisni otpad u slučaju pojedinačnog "odvoza sa kućnog praga" pojedine komponente:
    - stari papir i karton te plastična i metalna ambalaža najmanje jednom u dva mjeseca
    - tekstil i staklena ambalaža najmanje jednom u četiri mjeseca;
  + korisni otpad u slučaju "odvoza sa kućnog praga" više komponenti korisnog otpada iz iste posude:
    - stari papir, karton, plastična i metalna ambalaža iz iste posude najmanje jednom mjesečno,
    - tekstil i staklena ambalaža najmanje jednom u četiri mjeseca, prikupljanje putem PVC vreća koje osigurava korisnik usluge;
  + korisni otpad u slučaju prikupljanja putem zelenih otoka:
    - stari papir, karton, plastična i metalna ambalaža najmanje dva puta mjesečno,
    - tekstil i staklena ambalaža najmanje jedan puta mjesečno;
  + glomazni otpad po pozivu korisnika i u dogovoru sa davateljem usluge prema unaprijed određenim terminima. Davatelj usluge mora omogućiti jedan besplatan odvoz glomaznog otpada sa kućnog praga korisnika usluge u najmanje 3 tjedna termina u godini dana.

Svi korisnici (fizičke i pravne osobe) moraju miješani komunalni otpad u obračunskom razdoblju predati barem jedanput. Ukoliko korisnici ne predaju miješani komunalni otpad barem jedanput u obračunskom razdoblju davatelj usluge ima pravo naplatiti jednu primopredaju miješanog komunalnog otpada u obračunskom razdoblju.

Povremeni korisnici (uz predočenje potvrde o drugom boravištu ili prebivalištu) ne moraju ispuniti obavezu od jedne predaje miješanog komunalnog otpada u obračunskom razdoblju.

Iznimno od navedenog, nadležno tijelo Općine Dragalić može odrediti da se broj odvoza, na cijelom području općine Dragalić ili u određenim dijelovima općine Dragalić, uredi na drugačiji način, a sukladno stvarnim potrebama.

Članak 15.

Krupni (glomazni) komunalni otpad (namještaj, kuhinjska oprema, kupaonska oprema, vrtna oprema, podne obloge, stvari za djecu i sl.) prikuplja se u reciklažnom dvorištu i jednom godišnje na lokaciji obračunskog mjesta korisnika usluge (po pozivu) pri čemu se ova usluga ne naplaćuje već je sadržana u ukupnoj cijeni Usluge.

Korisnik usluge glomazni otpad odlaže ispred svog objekta i u terminu dogovorenom sa davateljem usluge. Količina odloženog glomaznog otpada koji se odvozi bez naknade ograničena je na 2m3 po odvozu godišnje. Za količinu koja prelazi 2m3 davatelj usluge ima pravo naplatiti korisniku usluge prijevoz prekomjerne količine do reciklažnog dvorišta.

Glomazni otpad ne uključuje stvari i predmete za koje je posebnim propisom propisano da se smatraju otpadom koji se svrstava u posebnu kategoriju otpada (napuštena vozila, građevinski otpad,

otpadne gume, salonitne ploče, pokrov na bazi smole i bitumena, opasni i problematični otpad i dr.). Zabranjeno je odlaganje glomaznog otpada u spremnike za odlaganje komunalnog otpada. Zabranjeno je glomazni otpad odlagati na mjesta koja nisu za to određena.

Članak 16.

Općina Dragalić na svom području osigurava funkcioniranje mobilnog reciklažnog dvorišta.

Lokacija i vrijeme rada mobilnog reciklažnog dvorišta (termini sakupljanja) objavljuju se na web stranici Općine Dragaličć i web stranici davatelja usluga.

Članak 17.

Dokazom izvršenja usluge smatra se digitalna evidencija davatelja usluge kojom se evidentiraju sakupljene količine miješanog komunalnog otpada, glomaznog otpada i problematičnog otpada.

Korisnik usluge može na osobni ili pisani zahtjev dobiti ispis evidencije predanog otpada.

Uz digitalnu evidenciju, proces sakupljanja miješanog komunalnog otpada i biorazgradivog komunalnog otpada davatelj usluge može snimati i kamerama na komunalnim vozilima što je dodatni dokaz o izvršenju javne usluge i može se koristiti kao dokaz u slučaju kvara na opremi za digitalno očitanje pražnjenja spremnika

Članak 18.

Davatelj usluge putem svojih mjesečnih računa i mrežne stranice mora korisniku usluge dati uputu o načinu podnošenju prigovora na neugodu uzrokovanu sustavom sakupljanja komunalnog otpada.

Korisniku se podnošenje prigovora mora omogućiti na sljedeće načine:

* poštom na adresu davatelja usluge,
* telefax-om,
* elektroničkim putem na zasebnu e-mail adresu za prigovore,
* neposredno u prostorima tvrtke,

Davatelj usluge mora pismeno odgovoriti podnositelju reklamacije u roku 15 dana od dana zaprimanja reklamacije, dok u drugostupanjskom postupku rješenje donosi Povjerenstvo za reklamaciju potrošača u roku 30 dana od dana zaprimanja prigovora (reklamacije).

Članak 19.

Davatelj usluge dužan je korisniku usluge do kraja prosinca tekuće kalendarske godine za iduću kalendarsku godinu dostaviti **Obavijest** o prikupljanju miješanog komunalnog otpada, biorazgradivog komunalnog otpada i reciklabilnog komunalnog otpada u pisanom obliku ili putem mrežne stranice kad je to korisniku usluge prihvatljivo.

Obavijest mora sadržavati:

1. plan s rasporedom primopredaje miješanog komunalnog otpada, biorazgradivog komunalnog otpada i reciklabilnog komunalnog otpada,
2. lokaciju i radno vrijeme mobilnog reciklažnog dvorišta,
3. plan s terminima preuzimanja glomaznog otpada u okviru javne usluge,
4. uputu o kompostiranju za korisnika usluge koji kompostira bio otpad,
5. uputu o postupanju s miješanim komunalnim otpadom, biorazgradivim komunalnim otpadom i reciklabilnim komunalnim otpadom,
6. kontakt podatke i način podnošenja zahtjeva za preuzimanje komunalnog otpada korisnika usluge,
7. uputu o preuzimanju komunalnog otpada na zahtjev korisnika usluge.

# Ugovor o korištenju javne usluge

Članak 20.

Davatelj usluge i korisnik usluge sklapaju ugovor o korištenju usluge.

Ugovor o korištenju javne usluge smatra se sklopljenim kad korisnik usluge dostavi davatelju usluge potpisanu izjavu o načinu korištenja (u daljem tekstu: Izjava) javne usluge ili prilikom prvog korištenja javne usluge ili zaprimanja na korištenje spremnika za primopredaju miješanog komunalnog otpada u slučaju kad korisnik usluge ne dostavi davatelju javne usluge Izjavu.

Za postojeće korisnike usluge smatra se da je ugovor potpisan, ako je javna usluga korištena u proteklom razdoblju ili ako je korisnik usluge zaprimio na korištenje spremnik za primopredaju miješanog

komunalnog otpada.

Davatelj usluge dužan je omogućiti korisniku usluge uvid u ovu Odluku, Izjavu, Opće uvjete ugovora sadržane u Prilogu 1. ove Odluke i Cjenik javne usluge prilikom sklapanja i izmjene i/ili dopune Ugovora na zahtjev korisnika usluge.

Općina Dragalić i davatelj javne usluge dužni su putem sredstava javnog informiranja, mrežne stranice, dostavom pisane obavijesti ili na drugi, za korisnika usluge prikladan način, osigurati da je korisnik usluge, prije sklapanja Ugovora ili izmjene i/ili dopune Ugovora, upoznat s propisanim odredbama koje uređuju sustav sakupljanja komunalnog otpada, Ugovorom I pravnim posljedicama.

Davatelj javne usluge je dužan na svojoj mrežnoj stranici objaviti i održavati poveznice na mrežne stranice Narodnih novina na kojima su objavljeni Zakon i Uredba, digitalnu presliku Odluke, digitalnu presliku cjenika i obavijest o načinu podnošenja prigovora sukladno obvezama iz posebnog propisa kojim se uređuje zaštita potrošača.

Članak 21.

Davatelj usluge dužan je korisniku usluge dostaviti izjavu iz stavka 2. članka 20. ove Odluke u pisanom obliku.

Izjava sadrži sljedeće:

1. obračunsko mjesto,
2. podatke o korisniku usluge (ime i prezime ili naziv pravne osobe ili fizičke osobe – obrtnika te OIB i adresu),
3. mjesto primopredaje,
4. udio u korištenju spremnika,
5. vrstu, zapremninu i količinu spremnika sukladno ovoj Odluci,
6. broj planiranih primopredaja miješanog komunalnog otpada i biorazgradivog komunalnog otpada u obračunskom razdoblju,
7. očitovanje o kompostiranju bio otpada,
8. očitovanje o korištenju nekretnine na obračunskom mjestu ili o trajnom nekorištenju nekretnine,
9. obavijest davatelja javne usluge o uvjetima kad se Ugovor smatra sklopljenim,
10. izjavu korisnika kojom potvrđuje da je upoznat s Ugovorom,
11. uvjete raskida Ugovora,
12. izvadak iz cjenika javne usluge.

Podaci iz stavka 2. ovoga članka svrstani su u obrascu Izjave u dva stupca od kojih je prvi prijedlog davatelja javne usluge, a drugi očitovanje korisnika usluge.

Članak 22.

Korisnik usluge dužan je vratiti davatelju javne usluge dva primjerka potpisane izjave u roku od 15 dana od dana zaprimanja Izjave.

Davatelj javne usluge dužan je po zaprimanju potpisane izjave, korisniku usluge u roku od 8 dana od dana zaprimanja vratiti jedan ovjereni primjerak izjave.

Davatelj javne usluge dužan je primijeniti podatak iz izjave koji je naveo korisnik usluge (stupac: očitovanje korisnika usluge) kada je taj podatak u skladu sa Zakonom Uredbom I ovom Odlukom.

Iznimno, davatelj javne usluge primjenjuje podatak iz izjave koji je sam naveo (stupac: prijedlog davatelja javne usluge) u sljedećem slučaju:

* kad se korisnik usluge ne očituje o podacima i ne dostavi izjavu u roku od 15 dana od zaprimanja iste,
* kad više korisnika usluge koristi zajednički spremnik, a među korisnicima usluge nije postignut dogovor o udjelima korištenja zajedničkog spremnika na način da zbroj svih udjela čini jedan, tada se primjenjuje udio korisnika usluge u korištenju zajedničkog spremnika određen člankom

31. stavak 2. ove Odluke.

Korisnik usluge dužan je obavijestiti davatelja javne usluge o svakoj promjeni podataka iz izjave

u roku od 15 dana od dana kad je nastupila promjena, kao i o svakoj drugoj namjeravanoj promjeni podataka iz Izjave, maksimalno 15 dana prije dana od kojeg će se primjenjivati namjeravana promjena.

kazne.

Članak 23.

Ukoliko korisnik usluge postupa protivno Ugovoru, davatelj usluge ima pravo na naplatu ugovorne Smatra se da je korisnik usluge postupio protivno Ugovoru:

* + ako komunalni otpad odlaže suprotno uputama i Obavijesti davatelja Usluge, ugovorna kazna iznosi 500,00 kuna,
  + ako ne omogući davatelju usluge označavanje spremnika s kojim već raspolaže sukladno ovoj Odluci, ugovorna kazna iznosi 500,00 kuna,
  + ako namjerno ošteti evidencijsku oznaku spremnika za elektroničko očitanje pražnjenja spremnika, ugovorna kazna iznosi 500,00 kuna,
  + ako u roku od 30 dana od početka korištenja novoizgrađene nekretnine, odnosno posebnog dijela nekretnine o istome nije pisanim putem obavijestio davatelja usluge, ugovorna kazna iznosi 1.000,00 kuna,
  + ako svojim nemarnim postupanjem i lošim održavanjem uništi ili ošteti spremnik, ugovorna kazna iznosi 500,00 kuna;
  + ako je u izjavi o načinu korištenja usluge naveo netočne podatke, osobito ako se neistinito očitovao o trajnom nekorištenju nekretnine i načinu kompostiranja bio otpada, ugovorna kazna iznosi 1.000,00 kuna.

Kad više korisnika usluge koristi zajednički spremnik, nastalu obvezu plaćanja ugovorne kaznu. U slučaju kad se ne utvrdi odgovornost pojedinog korisnika snose svi korisnici usluge koji koriste zajednički spremnik sukladno udjelima u korištenju spremnika.

Davatelj usluge ovlašten je i dužan, radi utvrđivanja nužnih činjenica kojima se utvrđuje postupanje korisnika usluge opisano u stavku 2. ovog članka odnosno činjenica nužnih za obračun ugovorne kazne, postupati po prijavi komunalnih redara, razmotriti i ispitati prijave građana, uzimati potrebne izjave od korisnika usluga, svojih zaposlenika i trećih osoba, osigurati fotografiranje i/ili video snimanje obračunskog mjesta korisnika usluge i koristiti takvu fotodokumentaciju, koristiti podatke iz izjave o načinu korištenja javne usluge, evidencije o preuzetom komunalnom otpadu, podatke očitanja mjernih uređaja za potrošnju električne energije ili vode, podatke iz svojih poslovnih knjiga i drugih evidencija, te sve druge dokaze s pomoću kojih se nedvojbeno može utvrditi postupanje korisnika usluge protivno Ugovoru, odnosno koji mogu poslužiti za obračun ugovorne kazne.

Članak 24.

Davatelj usluge ne smatra se odgovornim za kašnjenja u ispunjenju ili neispunjenje obveza iz Ugovora koje je uzrokovano neočekivanim i nepredvidivim okolnostima ili djelovanjem više sile na koje davatelj usluge nije mogao utjecati ( npr. elementarna nepogoda, ograničenja uvedena zakonom, neredi, nemiri i dr.).

U slučaju kašnjenja u ispunjenju ili neispunjenja obveza uzrokovanih nastupom posebnih okolnosti, davatelj usluge će o istom bez odgode obavijestiti korisnike usluga na prikladan način te se ispunjenje obveza davatelja usluge odgađa za vrijeme trajanja posebnih okolnosti.

Po prestanku posebnih okolnosti iz stavka 1. ovog članka, davatelj usluge dužan je u najkraćem vremenu skupiti i odvesti sav komunalni otpad koji uslijed prekida obavljanja usluga nije sakupljen i odvezen.

Članak 25.

Opći uvjeti ugovora s korisnicima sadržani su u Prilogu 1. ove Odluke.

# Kriterij za obračun usluge i cijena javne usluge

Članak 26.

Kriterij za obračun pružanja javne usluge sakupljanja miješanog komunalnog i biorazgradivog komunalnog otpada je volumen ugovorenog spremnika za miješani komunalni otpad i broj pražnjenja spremnika za miješani komunalni otpad.

Članak 27.

Obračunsko razdoblje je mjesec dana. Račun se izdaje sa zadnjim danom u mjesecu za protekli mjesec s rokom plaćanja u skladu s propisima koji to uređuju.

Članak 28.

Cijena javne usluge određuje se cjenikom. Strukturu cijene javne usluge čini :

* + cijena obvezne minimalne javne usluge,
  + cijena javne usluge za količinu predanog miješanog komunalnog otpada,
  + cijena ugovorne kazne.

Obvezna minimalna javna usluga je dio javne usluge koju je potrebno osigurati kako bi sustav sakupljanja komunalnog otpada mogao ispuniti svoju svrhu poštujući pritom obvezu osiguranja primjene načela „onečišćivač plaća“, ekonomski održivo poslovanje te sigurnost, redovitost i

kvalitetu pružanja javne usluge.

Cijena obavezne minimalne javne usluge je fiksna i pokriva troškove funkcioniranja sustava gospodarenja otpadom propisane Zakonom i Uredbom, osim troškova obrade miješanog komunalnog otpada, a određuje se za ugovoreni volumen spremnika za miješani komunalni otpad i biorazgradivi komunalni otpad ovisno o tome da li korisnik kompostira bio otpad (CMJUK) ili koristi uslugu odvojenog prikupljanja i odvoza na obradu biorazgradivog komunalnog otpada (CMJUS).

Cijena javne usluge za količinu predanog miješanog komunalnog otpada izračunava se prema

izrazu:

# C = JCV x BP x U

- pri čemu je:

C – cijena javne usluge za količinu predanog miješanog komunalnog otpada izražena u kunama

JCV – jedinična cijena pražnjenja volumena spremnika miješanog komunalnog otpada izražena u kunama sukladno cjeniku

BP – broj pražnjenja spremnika miješanog komunalnog otpada u obračunskom razdoblju sukladno podacima u evidenciji

U – udio korisnika usluge u korištenju spremnika,

Kad jedan korisnik usluge samostalno koristi spremnik, udio korisnika usluge u korištenju spremnika je jedan (U=1).

Kad više korisnika usluge zajednički koriste spremnik zbroj udjela svih korisnika, određenih međusobnim sporazumom ili prijedlogom davatelja usluge, mora iznositi jedan.

Za korištenje većih spremnika (od 5000 l do 10 000 l) pravne osobe mogu ugovoriti cijenu po odvozu, a u cijenu su uključeni svi troškovi.

Članak 29.

Cijenu javne usluge čini zbroj cijene obvezne minimalne javne usluge, cijene javne usluge za količinu predanog miješanog komunalnog otpada i cijene ugovorne kazne (UK) te se izračunava prema izrazu:

otpad.

Cijena javne usluge = CMJUK + (JCV x BP x U) + UK– za korisnike koji kompostiraju bio

Cijena javne usluge = CMJUS + (JCV x BP x U) + UK – za korisnike uslugu odvojenog prikupljanja

i odvoza na obradu biorazgradivog komunalnog otpada.

Korisnik usluge dužan je platiti davatelju usluge iznos cijene javne usluge za obračunsko mjesto i obračunsko razdoblje.

Iznimno, obveza plaćanja cijene javne usluge ne nastaje na obračunskom mjestu na kojem se nekretnina trajno ne koristi.

Članak 30.

Nekretnina koja se trajno ne koristi je nekretnina za koju je utvrđeno da se ne koristi na temelju pisanog očitovanja vlasnika nekretnine na obrascu davatelja usluge ili očitovanja putem izjave te dostavljene potvrde o isključenju električne energije.

Iznimno, ako korisnik nema potvrdu o isključenju električne energije, davatelj usluge prihvatit će pisano očitovanje vlasnika nekretnine o trajnom nekorištenju nekretnine, uz uvjet da je korisnik usluge obvezan sve dok se nekretnina ne koristi, dostavljati na uvid polugodišnji obračun potrošnje električne energije. Obračunom mora dokazati da je potrošnja manja od 100 Kwh za polugodišnje obračunsko razdoblje. Ukoliko korisnik usluge ne dokaže da je potrošnja bila manja od 100 Kwh u navedenom razdoblju, davatelj usluge ima pravo na naplatu ugovorne kazne sukladno cjeniku.

Korisnik usluge pri odjavi nekretnine plaća davatelju usluge naknadu za troškove isključenja iz sustava odvoza prema cjeniku davatelja usluge. Nakon što plati naknadu za troškove isključenja korisnik će od davatelja usluge dobiti 6 PE vreće sa logom davatelja usluge za miješani komunalni otpad, a koje može koristiti za kratkotrajnih posjeta i obilazaka odjavljene nekretnine.

Svaka promjena koja se prijavljuje prihvaća se od prvog dana sljedećeg obračunskog razdoblja te je isključena mogućnost retroaktivnog učinka prijavljene promjene. Prilikom konačnog prestanka korištenja javne usluge, korisnik usluge dužan je vratiti zadužene spremnike te platiti sve do tada zaprimljene račune i naknadu za trošak isključenja iz evidencije.

Članak 31.

Korisnici usluga koji koriste zajednički spremnik dužni su dogovoriti udjele u korištenju zajedničkog spremnika.

Ako korisnici iz stavka 1. ovog članka ne dogovore udjel, kao kriterij određivanja udjela korisnika javne usluge primjenjivati će se broj članova kućanstva koji davatelju usluge dostavi upravitelj zgrade, odnosno zaposlenih osoba ako u zgradi djelatnost obavlja pravni subjekt ili obrtnik. U slučaju da zgrada nema upravitelja, a niti sami korisnici ne dostave popis o broju članova kućanstva, davatelj usluge ima pravo sam, na osnovu svojih spoznaja, odrediti broj članova pojedinog kućanstva koje se svojevoljno nije izjasnilo. Pravne osobe i fizičke osobe-obrtnici koje obavljaju djelatnost ugostiteljstva ili trgovine u poslovnom prostoru i skladištu površine veće od 30 m2 moraju imati vlastiti spremnik za miješani komunalni

otpad.

Članak 32.

Općina Dragalić preuzima obvezu plaćanja cijene javne usluge za korisnika usluge koji imaju prebivalište na području Općine Dragalić sukladno propisima o socijalnoj skrbi, o čemu void evidenciju. Popis korisnika usluge s iznosom plaćene cijene javne usluge Općina Dragalić dostavlja davatelju usluge najkasnije do 15. u mjesecu za protekli mjesec.

Članak 33.

Davatelj usluge dužan je prije primjene cjenika odnosno izmjene cjenika pribaviti suglasnost Načelnika Općine Dragalić.

1. **Prijelazne i završne odredbe**

Članak 34.

Davatelj usluge dužan je osigurati način prikupljanja i obračun cijene usluge u skladu s odredbama ove Odluke najkasnije do 01. studenog 2018. godine.

Članak 35.

Do roka iz članka 34. ove Odluke, davatelj usluge obavlja uslugu i naplatu usluge na dosadašnji način i prema postojećem cjeniku.

Članak 36.

Na sva pitanja koja nisu uređena ovom Odlukom a odnose se na gospodarenje komunalnim otpadom, neposredno se primjenjuju odredbe Zakona i Uredbe.

Članak 37.

Ova odluka stupa na snagu osmoga dana od dana objave u Službenom glasniku Općine Dragalić.

REPUBLIKA HRVATSKA BRODSKO-POSAVSKA ŽUPANIJA OPĆINA DRAGALIĆ

OPĆINSKO VIJEĆE

KLASA: 363-01/18-01/05 URBROJ: 2178/27-18-2

Dragalić, 31.1. 2018.

PREDSJEDNIK OPĆINSKOG VIJEĆA

Mario Brađašević

PRILOG 1

OPĆI UVJETI UGOVORA O KORIŠTENJU JAVNE USLUGE PRIKUPLJANJA MIJEŠANOG KOMUNALNOG OTPADA I BIORAZGRADIVOG KOMUNALNOG OTPADA

(u daljnjem tekstu: Opći uvjeti)

*Uvodne odredbe*

Članak 1.

Ovim Općim uvjetima utvrđuju se međusobni odnosi davatelja usluge i korisnika usluge koji proizlaze iz Ugovora odnosno pružanja javne usluge prikupljanja miješanog komunalnog otpada i biorazgradivog komunalnog otpada od strane davatelja usluge korisniku usluge na području pružanja javne usluge.

*Primjena Općih uvjeta*

Članak 2.

Ovi Opći uvjeti primjenjuju se na sve korisnike usluga koji zaključe Ugovor s davateljem usluge.

Članak 3.

U slučaju kada odredbe Ugovora upućuju na primjenu pojedinih odredaba ovih Općih uvjeta, te odredbe Općih uvjeta postaju sastavni dio Ugovora.

Korisnik usluge je upoznat sa sadržajem ovih Općih uvjeta i pristaje na njihovu primjenu.

*Ugovaranje javne usluge*

Članak 4.

Korisnici usluge javnu uslugu ugovaraju sklapanjem Ugovora sukladno Odluci. Ugovor se smatra sklopljenim:

1. kad korisnik usluge dostavi davatelju usluge Izjavu ili
2. prilikom prvog korištenja javne usluge ili zaprimanja na korištenje spremnika za primopredaju komunalnog otpada u slučaju kad korisnik usluge ne dostavi davatelju usluge Izjavu ili
3. kad korisnik usluge odbija zaprimiti na korištenje spremnik za primopredaju komunalnog otpada te u slučaju da posjeduje postojeći spremnik nabavljen od strane JLU i ne dozvoljava mu pristup radi obilježavanja istoga u skladu sa Zakonom, Uredbom i Odlukom, a nije dostavio davatelju usluge Izjavu, smatra se da su ispunjeni uvjeti za sklapanje ugovora nakon proteka 15 dana od korisnikovog zaprimanja Izjave u skladu sa člankom 14. stavcima (5) i (8) Uredbe o gospodarenju komunalnim otpadom.

Sklapanjem Ugovora korisnik usluge pristaje na primjenu odredbi ovih Općih uvjeta. Ugovori s korisnicima usluge sklapa se na neodređeno vrijeme.

Članak 5.

Cijena javne usluge utvrđuje se cjenikom javne usluge kojeg donosi i mijenja davatelj usluge sukladno odredbama Odluke.

Korisnik usluge je dužan plaćati cijenu javne usluge utvrđenu cjenikom javne usluge.

Članak 6.

Cijenu javne usluge korisnici usluge plaćaju na temelju računa koji im davatelj usluge ispostavlja za obračunsko razdoblje kad nastaje obveza plaćanja. Korisnik se obvezuje podmiriti račun u roku naznačenom na računu, a koji mora biti u skladu sa propisima koji određuju rokove plaćanja. U slučaju kašnjenja u plaćanju davatelj usluge ima pravo zaračunati zakonske zatezne kamate u skladu s propisima.

Korisnik usluge nije ovlašten vršiti prijeboj sa tražbinama prema davatelju usluge u odnosu na bilo koje moguće protu-potraživanje.

*Prava i obveze ugovornih strana*

Članak 7.

Davatelj usluge i korisnik usluge imaju prava i obveze utvrđene Odlukom, Ugovorom i ovim Općim uvjetima.

Članak 8.

Korisnik usluge (novi korisnik) dužan je 15 (petnaest) dana prije početka korištenja usluge obavijestiti davatelja usluge o početku korištenja javne usluge.

Davatelj usluge i korisnik usluge (vlasnik nekretnine) sklapaju Ugovor na način utvrđen ovim Općim uvjetima. Radi otklanjanja svake sumnje, pisani oblik ugovora nije pretpostavka nastanka ugovornog odnosa između davatelja usluge i korisnika usluge, a niti pretpostavka valjanosti nastalog ugovora posebice u slučajevima kada se usluga od strane davatelja usluge izvršava, a korisnik usluge neopravdano odbija potpisati Ugovor tj. dostaviti Izjavu.

Korisnik usluge dužan je obavijestiti davatelja javne usluge o svakoj promjeni podataka iz ugovora u roku od 15 dana od dana kad je nastupila promjena, kao i o svakoj drugoj namjeravanoj promjeni podataka iz ugovora u roku od 15 dana prije dana od kojeg će se primjenjivati namjeravana promjena.

Korisnik usluge obvezan je obavijestiti davatelja usluge 15 (petnaest) dana prije o namjeravanom prestanku korištenja nekretnine (stan, kuća, poslovni prostor). Prestanak korištenja nekretnine glede korištenja javne usluge prijavljuje se na obrascu "Zahtjev za prestanak korištenja usluge" davatelja usluge. Isključena je mogućnost retroaktivnog učinka prijavljene promjene. Prilikom prestanka korištenja javne usluge radi prestanka korištenja nekretnine, korisnik koji odjavljuje uslugu mora platiti sve do tada zaprimljene račune i tek tada se može brisati iz evidencije korištenja usluge

Prilikom stjecanja odnosno prestanka statusa korisnika usluge isti je navedeni status dužan dokazati vjerodostojnim ispravama i dokumentacijom, a koja je prilikom ispunjavanja službenih obrazaca davatelja usluge navedena uz svaki kao prilog.

Članak 9.

Osim u slučaju promjene vlasništva nekretnine te razloga utvrđenog u čl. 13. Uredbe, korisnik usluge ne može otkazati Ugovor; tj. sve dok koristi javnu uslugu dužan je plaćati cijenu javne usluge sukladno obračunu davatelja usluge.

*Završne odredbe*

Članak 10.

Svi dogovori i pravno relevantne izjave ugovornih strana su valjane jedino ukoliko su učinjene u pisanom obliku.

U slučaju nesuglasja ili kontradiktornosti između Ugovora ili ovih Općih uvjeta, vrijedit će odredbe Ugovora.

Ukoliko bilo koja odredba Ugovora i/ili Općih uvjeta jest ili postane ništava, nevaljana ili neprovediva, to neće utjecati na ostatak Ugovora odnosno Općih uvjeta, te će se ostatak Ugovora odnosno Općih uvjeta primjenjivati u najvećem mogućem opsegu dozvoljenim zakonom. U tom slučaju, ugovorne strane će bez odgode ponovno utvrditi odgovarajuću odredbu koja će zamijeniti takvu ništavu, nevaljanu ili neprovedivu odredbu, a koja nova odredba će biti najbliža namjeri ugovornih strana koju su imali prilikom dogovaranja ništave, nevaljane ili neprovedive odredbe.

Neizvršavanje bilo kojeg prava danog ugovornoj strani na temelju Ugovora i/ili ovih Općih uvjeta neće se smatrati odricanjem takve ugovorne strane od tog prava. Bilo kakvo odricanje od prava danog ugovornoj strani na temelju ovog Ugovora i/ili ovih Općih uvjeta mora biti dano izričito i u pisanom obliku.

Raskid ili prestanak Ugovora ne utječe na njegove odredbe za koje je izričito ili implicirano određeno da stupaju na snagu ili se nastavljaju primjenjivati i nakon raskida ili prestanka Ugovora.

Ugovorne strane suglasno utvrđuju da će sve eventualne sporove koji proizlaze iz ili su u svezi Ugovora pokušati riješiti mirnim putem, a ukoliko u tome ne uspiju, ugovaraju mjesnu nadležnost stvarno nadležnog suda u Novoj Gradiški.

Na Ugovor i ove Opće uvjete primjenjuje se hrvatsko pravo te će se u skladu s time isti dokumenti tumačiti.

Članak 11.

Ovi Opći uvjeti mijenjaju se na način koji je određen za njihovo donošenje.